Didier Cuche
Didier Cuche (sündinud 16. augustil 1974 Le Pâquieris) on Šveitsi mäesuusataja. Esimese suurvõistluste medali sai Cuche 1998. aasta olümpiamängudel Naganos suurslaalomis, kui jagas teist kohta koos austerlase Hans Knaussiga. 2007. aasta maailmameistrivõistlustel Åres sai ta suurslaalomis kolmanda koha. 2009. aasta MM-il Val-d'Isère'is tuli ta ülisuurslaalomis maailmameistriks 0,99-sekundilise eduga Peter Filli ees. Kiirlaskumises sai ta hõbemedali. Maailma karikasarjas on Cuche võitnud kiirlaskumise karika 2007. ja 2008. aastal ning suurslaalomi karika 2009. aastal. Ta on võistelnud 339 korda MK-etappidel ja saanud kuusteist võitu (seisuga 12. veebruar 2011), olnud 25 korda teine ja 18 korda kolmas. Ta on võitnud Kitzbüheli kiirlaskumisvõistluse aastatel 1998, 2008 ja 2010.